ОШ“Бошко Палковљевић-Пинки“

Сремска Митровица

**УПУТСТВО О ОРГАНИЗАЦИЈИ И РЕАЛИЗАЦИЈИ НАСТАВЕ**

на почетку школске 2020/2021. године

Министарство просвете, науке и технолошког развоја је, узимајући у обзир епидемиолошку ситуацију у Републици Србији, доставило школама Стручно упутство за организацију и реализацију образовно васпитног рада у основној школи у школској 2020/2021. години.

Узимајући у обзир све релевантне чиниоце, односно, број ученика, одељења, просторне могућности, људске ресурсе, мишљење родитеља ученика школе, препоруке и предлоге Министарства просвете, на седници Педагошког колегијума су донети предлози за рад у нашој школи од 01. септембра 2020. године, који су усвојени на седници Наставничког већа, одржаног 20.08.2020. године. Усвојени су следећи модели наставе:

**ДРУГИ ЦИКЛУС (5-8 разред)**

**Пети – шести – седми – осми разред**

Изабрани модел подразумева поделу одељења на две групе (група А и група Б). Подела ће бити извршена према азбучном реду (на пр. групу А чини првих 12 ученика по азбучном реду у Дневнику образовно-васпитног рада, а групу Б ученици од 13-24 редног броја у Дневнику, ... одељењски старешина врши поделу ученика на групе).

Настава се одржава непосредним радом у школи сваког дана за једну групу ученика. Група А похађа наставу понедељком, средом и петком, а група Б уторком и четврком. Наставни дани за групе А и Б се мењају на недељном нивоу, што значи да у другој недељи група А похађа наставу уторком и четвртком, а група Б понедељком, средом и петком.

Часови трају 30 минута. Распоред часова ће бити јединствен за све ученике једног одељења (ученици се придржавају распореда часова за наставни дан у којем похађају наставу). Током наставних дана када немају непосредну наставу у школи ученици су у обавези да испрате наставне садржаје путем канала комуникације у договору са предметним наставницима (тв часоив, гугл учионица, домаћи задаци,...).

Канали комуникације за онлајн наставу од школске 2020-2021. године биће Гугл учионица за све наставне предмете по потреби, а вибер група ће функционисати само као група родитеља одељења и одељењског старешине.

У уторак, 01. септембра 2020. године, у 14.00 часова настава почиње за ученике групе Б, који ће имати наставу и у четвртак, 03.09.2020.г., а ученици групе А имаће наставу премараспореду часова у школи у среду, 02.09.2020.г. и петак, 04.09.2020.г.

**Упутство о мерама заштите здравља ученика у школи**

* **сажето упутство за родитеље -**
1. Едукација о начинима и значају превенције Covid 19 у школској средини ученика вршиће се од стране наставног особља;
2. Мере смањења ризика уноса корона вируса у школску средину: родитељи свакодневно пре доласка у школу проверавају тренутно здравствено стање ученика и процењују могућност доласка у школу;
3. Одржавање физичке дистанце – препоручује се одржавање физичке дистанце међу особама од 1,5 м, ученици ће наставу слушати у својој учионици, изузев наставе кабинетског типа (5-8 разред), наставници ће наставу и слободно време ученика (одморе) организовати уз поштовање физичке дистанце, особе које доводе децу у школу не уводе децу у школску зграду;
4. Ношење маске – ученици треба да носе маску приликом уласка у школу и током активности у којима може доћи до ближег контакта са другим особама у току наставе и слободног времена. Ученик може да одложи маску у периоду када седи у својој клупи и слуша наставу.
5. Редовно прање руку – ученици су у обавези да редовно перу руке у складу са здравствено-хигијенским мерама усвојеним у досадашњем образовању и васпитању;
6. Редовно чишћење школске средине – вршиће се свакодневно чишћење и дезинфекција, проветравање просторија, у складу са упутствима Министарства просвете, науке и технолошког развоја.